Jakub Deml
Store norske leksikon,Språk og litteratur,Litteratur i verden,Europa,Tsjekkias og Tsjekkoslovakias litteratur
Jakub Deml var en tsjekkisk katolsk geistlig og forfatter, en moderne lyriker på overgangen til surrealismen. Han var sterkt påvirket av dikteren Otokar Březina.
Etter en konflikt med konsistoriet i 1909 flyttet Deml fra sted til sted før han i 1922 slo seg ned i fødebyen Tasov. Han var en lidenskapelig polemiker, som stadig skiftet sine favoritter. Han ble i 1930 tiltalt for fornærmelse mot landets statsoverhode men gikk fri etter inngrep fra president Masaryk selv.Gjennomgående i Demls verk er følelsen av at mennesket er truet, en følelse som Deml søker motvekt mot i naturen og troen. Demls hovedverk ble de 26 bind Šlépeje (Fotspor, utgitt i 1917-1941) der han med kaotisk bruk av ulike sjangere bearbeider sin egen skjebne.Deml ble etter 1945 anklaget for antisemittisme, men frikjent av en kommisjon der blant andre dikteren Vítězslav Nezval vitnet for Deml. Mellom 1948 og 1989 ble hans tekster ikke utgitt i Tsjekkoslovakia, men utelukkende spredt i samizdat. Etter 1989 diskuteres hans tekster på ny som sentrale for 1900-tallets tsjekkiske litteratur.Filmen Zapomenuté světlo (Det glemte lyset, 1996) baserer seg fritt på Demls bok av samme navn (1934). Les mer i Store norske leksikon Tsjekkias litteratur Eksterne lenker Deml i Slovník české literatury po roce 1945